**Statutter**

**for PM i Funksjonell trening.**

1. **Generelle bestemmelser.**
   1. **Deltagelse.**

Alle som fyller betingelsene i NPI`s lov § 17 kan delta. Alle deltagere skal ha levert **GPDR skjema for erklæring om bruk av personopplysninger før første økt i finalen.** Arrangør må/kan avlyse dersom deltaker antallet blir for lavt. Dette i samråd med NPI`s gjeldene regler.

**2. Klasser**

**2.1 Lag og klasseinndeling damer og herrer:**

Et lag består av 2 personer av samme kjønn og deles inn i følgende klasser:

* Åpen klasse herrer under 40 år
* Master klasse herrer over 40 år
* Åpen klasse damer under 40 år
* Master klasse damer over 40 år

Alderen regnes pr. 31.12. Dvs. man starter i den klassen man fyller i løpet av året.

Utøvere som fyller 40 år samme kalenderår kan stille i klassen "under 40 år" dersom ønskelig.

Utøvere over 40 år kan man melde seg på både i åpen klasse og master klasse. Da må man gjøre kvalifiseringsøktene for begge klassene, og sende inn resultatene fra alle øktene.

Hvis man får invitasjon til finalen i begge klassene, takker man ja til en av klassene innen svarfristen.

**2.2.** Ingen utøvere kan stille på mer enn ett lag. Dersom en eller begge utøvere på et tidspunkt ikke kan delta videre i konkurransen, som for eksempel ved skade, regnes laget som diskvalifisert.

1. **Konkurransereglement.**

Konkurranse om Politimesterskapet (PM) i Funksjonell trening skal gjennomføres etter disse vedtektene. Oppstår det tvil utover dette, gjelder regler satt av komité.

**3.1 Hjelpemidler**

Alle hjelpemidler en utøver benytter seg av under øktene må godkjennes av dommer, og være i henhold til reglement for økter og øvelser. Hver enkelt utøver er selv ansvarlig for å overholde dette. Ved brudd på reglene medfører det diskvalifikasjon.

**3.2** **Presentasjon av øktene**

Hver økt skal presenteres og forklares av en sertifisert dommer/coach. Dommer forklarer standarder og regler for hver av øvelsene i økten. Dette gjøres både i kvalifikasjonsrunden og på finaledagen. Under kvalifikasjonsrunden gjøres dette ved hjelp av video/tekst/annen illustrasjon som gjøres tilgjengelig for alle utøvere.

**3.3 Advarsel og “no-rep”.**

Alle utøvere har et eget ansvar for å sette seg inn i regelverket for utførelse av øvelser. Dersom en utøver ikke gjennomfører øvelsen etter standard, vil man få en advarsel og “no-rep”, noe som betyr at man må gjøre repetisjonen/øvelsen igjen helt til man gjennomfører etter regelverket.

**3.4 Kvalifisering**:

Det vil være 3 kvalifikasjonsøkter som skal gjennomføres i et bestemt tidsrom. Overholdes ikke det bestemte tidsrommet vil dette kunne lede til diskvalifisering

Kvalifikasjonsrunden foregår lokalt, eller der laget/den enkelte utøver finner det best egnet å gjennomføre øktene. Alle øktene skal filmes og deretter loggføres med resultat og film av gjennomføringen på en avtalt digital plattform. Ved feil loggføring vil økten anses som ugyldig.

Øktene/filmene blir vurdert av kvalifiserte dommere.

Et visst antall lag går videre fra kvalifikasjonsrunden til finalen etter hvor mange lag som melder seg på og gjennomfører kvalifikasjonsrunden

**3.5** **Finalen:**

Finalen arrangeres på egnet sted som har de nødvendige treningsfasilitetene for å holde en slik konkurranse. Av hensyn til arenakapasiteten kan arrangøren selv bestemme maksimalt antall deltagende lag i hver klasse.

I finalen vil lagene deles inn i heat basert på resultatene fra kvalifikasjonsrunden. Lagene vil få poeng avhengig av plassering i øktene i finalen. I finalen vil det bli utslagskonkurranse.

**3.6 Diskvalifisering**

Dersom det avdekkes bevisst feil utførelse av øvelser/juks, enten i kvalifikasjonsrunden eller under finalen, vil laget umiddelbart bli diskvalifisert.

**4. Dommere.**

Arrangør skal utpeke hoveddommer og dommere for konkurransen. Dommerne skal i den grad det går ha dommerkurs etc. Representant fra NPI skal sammen med arrangør sørge for utvelgelse av uavhengige/upartiske dommere.

1. **Protester.**

Lag som ønsker å inngi protest, skal meddele dette til dommeren umiddelbart etter endt økt. Protest skal leveres hoveddommer.

**6. Premiering.**

Arrangør avgjør selv omfanget av premiering, for eksempel beste tid/resultat på en enkelt økt.

Premienes verdi skal stå i et rimelig forhold til innkomne startkontingenter.

**7. Forsikring.**

Norges Politiidrettsforbund har ingen forsikringsordning for sine idrettskonkurranser.

Den enkelte utøver må selv ordne med egen forsikring. Informasjon om dekning fra PF sin ulykkesforsikring ligger på vår hjemmeside www.politiidrett.no under OM NORGES POLITIIDRETTSFORBUND/Forsikring.

**8. General Data Protection Regulation (GDPR).**

Reglene tilsier at vi nå må spørre deltagerne om personopplysninger og bilder kan legges ut på vår hjemmeside Politiidrett.no.Skjema for erklæring om bruk av personopplysninger skal leveres før konkurransen begynner.